Brexit може да направи Великобритания ненужна на САЩ Париж и Берлин ще са новите притегателни центрове в Европа за Вашингтон , особено ако Джо Байдън спечели изборите , смята дипломат Още малко Великобритания ще бъде центъра на САЩ в Европа , особено ако Джо Байдън спечели изборите за президент , смята бившият посланик на Обединеното кралство в НАТО Питър Рикетс . " Когато Байдън погледне към Европа , ще види Париж и Берлин като притегателен център на това , което реално е важно за Америка в Европа " , коментира той пред европейското издание Politico . Великобритания вече ще бъде отвън основните идеи и действия на Европа . Лондон ще остане важен партньор в областта на отбраната и сигурността , но в други области страната вече няма да бъде толкова интересна , защото няма да бъде полезна на американската администрация , обясни още дипломатът , който беше съветник по национална сигурност на премиера Дейвид Камерън в периода 2010 - 2012 година . В последните седмици много бивши дипломати коментират какво може да очаква британското правителство при евентуална смяна на караула в Белия дом . Айвън Роджърс , представител на Великобритания в ЕС в периода 2013 - 2017 година също коментира , че премиерът първо трябва да изчака резултатите от изборите в САЩ , преди да се насочи към излизане от ЕС без търговска сделка . За Джо Байдън Brexit е риск и за ЕС , и за Великобритания , смята Рикетс и допълва , че ако той влезе в Белия дом , Лондон тепърва трябва да изгражда връзки с новата американска администрация . Байдън е от ирландски произход и първата му работа ще бъде да анализира как излизането от ЕС ще отрази върху отношенията между Великобритания и Ирландия . " Администрацията на Байдън ще бъде много внимателна , много предпазлива по отношение на това как да се споразумее с Великобритания извън ЕС " , смята още Питър Рикетс и допълни , че все още има шанс Лондон и Брюксел да се разберат . Великобритания има още известно време , за да постигне споразумение преди края на преходния период за Brexit , който изтича на 31 декември 2020 година . Според дипломата на " Даунинг стрийт " в момента " играят театър " в опит да постигнат споразумение с твърдите привърженици на Brexit в консервативната партия . Питър Рикетс предупреждава Джонсън , че този път няма да успее да постигне компромис , позвънявайки на някои от европейксите лидери . Великобритания трябва да забрави за всемогъщата Ангела Меркел , защото колкото и сериозен политик да е , тя не може да прави чудеса . Френският президент Еманюел Макрон пък едва ли ще рискува да провали преговорите относно споразумението за рибарството . Британското правителство води интензивни преговори , но няма да приеме предложения , които " подкопават статута ни на суверенна , независима държава " , обясняват от " Даунинг стрийт " пред изданието . " Ние ще продължим да работим с независимо кой е следващия президент на САЩ , за да гарантираме добри резултати , които са от полза и за двете страни " , коментира говорител на институцията и допълва , че преговорите със САЩ продължават и по никакъв начин не са обвързани с тези с ЕС . Питър Рикетс прогнозира , че Лондон и Брюксел в крайна сметка ще постигнат сделка , макар и без да засегнат важни аспекти от сътрудничеството между двете страни . " Можете да бъдете сигурни , че каквато и сделка да подпише правителството на Джонсън , то ще бъде обявено като голяма победа и резултат от тънки преговорни тактики , които са били следвани " , категоричен е дипломатът . " В действителност смятам , че ЕС следваше стриктно своя план при тези преговори , което донякъде обяснява защо като резултат Великобритания загуби своята репутация " , каза още Рикетс .